Oarabile Babolayi

Oarabile Babolayi (født 8. mars 1992 i Mosetse) er en botswansk friidrettsutøver som konkurrerer i sprintløp og hekkeløp. Hun ble nasjonal mester på 100 meter hekk i 2019, og har også to nasjonale titler på 400 meter hekk.

Idrettskarriere

Før 2012 
Babolayi deltok i Ungdoms-VM i friidrett 2009, men ble slått ut i forsøksheatet på 400 meter hekk. Hun deltok i Afrikamesterskapet i friidrett 2010, og Botswana kom der på fjerdeplass på 400 meter. Individuelt ble hun slått ut i forsøksheatet på 400 meter. Hun deltok også i Samveldelekene 2010, der Botswana kom på fjerdeplass på 4 x 400 meter stafett. Hun vant «Junior Sport Female of the Year award» i Botswana i 2010.

I Juniorafrikamesterskapet i friidrett 2011 fikk hun bronse på 100 meter hekk og 400 meter hekk, og Botswana kom på fjerdeplass på 4 x 400 meter stafett. I september deltok hun i Afrikalekene 2011, der hun kom på sjuendeplass på 400 meter hekk.

2012 - 2013 
Under det åpne sørafrikanske mesterskapet i friidrett 2012 fikk hun to stafettmedaljer; sølv på 4 x 400 meter og bronse på 4 x 100 meter stafett. Individuelt kom hun på fjerdeplass på 400 meter hekk. Botswana fikk sølv på 4 x 400 meter stafett under Afrikamesterskapet i friidrett 2012, og hun ble slått ut i forsøksheatet på 400 meter hekk. Hun vant 400 meter hekk under det botswanske mesterskapet i friidrett 2012.

I 2013 vant hun 400 meter hekk under det regionale mesterskapet for Sørlige Afrika; Sørlig afrikansk mesterskap i friidrett 2013. Hun deltok i Sommeruniversiaden 2013 og VM i friidrett 2013, men ble slått ut i forsøksheatet i begge disse mesterskapene.

2014 - 2016 
Hun konkurrerte ikke internasjonalt i 2014, kun i USA i forbindelse med studiene på Missouri State University. Hun kom på andreplass på 100 og 400 meter hekk under Vanderbilt Invitational, og kom på andreplass på 400 meter hekk under Kansas Relays. Under Jace LaCoste Invitational kom hun på andreplass på 400 meter hekk, og laget hennes vant 4 x 400 meter stafett. Hun satte ny personlig rekord på 100 meter hekk under Missouri Valley Conference Track & Field Championship, med 13,93 sekunder. 

I 2015 og 2016 konkurrerte hun også kun i USA, på universitetsnivå. Hun satte flere personlige rekorder i 2015, med 56,17 på 400 meter hekk innendørs i januar, og 8,51 på 60 meter hekk innendørs i mars, og 13,66 på 100 meter hekk utendørs i mai.

2017 - 2019 
I mai 2017 vant hun 400 meter hekk i det botswanske mesterskapet i friidrett, med tiden 1:00,95. To år senere, i mai 2019, vant hun 100 meter hekk i det botswanske mesterskapet i friidrett 2019.

Referanser

Eksterne lenker 
 

Botswanske sprintere
Afrikamesterskap-sølvmedaljevinnere i friidrett for Botswana
Botswanske mestere i friidrett